IVL ธุรกิจเติบโตทั้งภายใน-ควบรวมกิจการแนะซื้อเป้า 54 บาท
IVL ธุรกิจเติบโตทั้งภายใน-ควบรวมกิจการแนะซื้อเป้า 54 บาท
20 ก.ค. 2560

บล.ซีไอเอ็มบี ระบุในบทวิเคราะห์วันนี้(20 ก.ค.) ว่า บริษัท อินโดรามา เวนเจอร์ส จำกัด (มหาชน) หรือ IVL คาดกำไรปกติในไตรมาส 2/60 อยู่ที่ 3.5 พันล้านบาท มาจากปริมาณขาย และอัตรากำไรที่สูงขึ้น
โดยมองว่าปริมาณขายที่เพิ่มขึ้นเกิดจากการเติบโตทั้งจากภายใน และจากการควบรวมกิจการ ขณะที่ EBITDA Margin ของ IVL ขยายเนื่องจากสินค้าที่มีกำไรสูง คาดกำไรสุทธิไตรมาส 3/60 จะสูงขึ้นเทียบไตรมาสก่อนหน้า เนื่องจากกำไรจากการควบรวมกิจการ และโรงงาน PTA แห่งใหม่
ประมาณการกำไรปี 61 เพิ่มขึ้น 35% เทียบช่วงเดียวกันของปีก่อน จากโรงงาน pTA แห่งใหม่ในยุโรปในไตรมาส 3/60 และ Ethane cracker ใน US คงคำแนะนำ ซื้อ ราคาเป้าหมาย 54 บาท อ้างอิง 11x CY18F EV/EBITDA เท่ากับค่าเฉลี่ยย้อนหลัง  ของบริษัท